
innumeris  fere  valetudinis  adversae  generi- 
bus,  quae  homines  plectere  sclent,  nullum  omnino 
cruciatum  acerbiorem  molitur,  nullum  potius  opus 
illud  mirabile,  corpus  humanum,  ab  Artifice 
DiviNO  exstructum,  pulchritudine  eximia  spoliat, 
quam  iste  morbus  teteYYim\is,struma  fere  oriundus, 
certeve  ei  necessitudine  arcta  sociatus,  spinajque 
dorsi  infestus ;  de  quo,  summos  mihi  honores  me- 

dicinae  ambituro,  paiica  disputare  in  animo  est. 
Infelici  enim  vitae  jucunditatem  ex  toto  eripit ; 
qui  scilicet  sui  movendi,  ideoque  amis  arvomm 
purioribus  fruendi  impotens,  demiim,  aeruninas 
quaesitissimas  perpessus,  suceiimbere  solet. 

Pater  Omnipotens,  providus,  benevolus,  om- 
nium, quae  creaverit,  amantissimus,  hominem  in- 
numeris  fere  beneficiis  donavit:  ingenio  scilicet 
ad  circumspiciendum  et  intelligendum  aptissimo, 
forma  pene  divina,  ore  sublimi,  membris  pulcher- 
rimis  arte  summa  confectis ;  mente  immortali, 
Nimiiuis  ipsius  quasi  scintilla ;  Rectorem,  deni- 
que  et  dominum  caeteris  animantibus,  atque  orbi 
terrarum  ipsi  praeposuit.  Hoc  vero  malum  cru- 
dele  fabricam  tarn  venustam  diruit ;  facit  ut  in- 
felicem  ipsius  vitae  spiritusque  coeli  taedeat :  annis- 
que  pluribus  miserrimis  exactis,  morte  demum 
vix  aut  ne  vix  quidem  non  exoptanda  finitur. 

Morbus  exitiabilis,  quem  prosequor,  nominari 
solet  Morbus  Spinalis.  Vertebrae  sunt  ejus 
praecipua  sedes ;  quarum  scilicet  una,  aut  plures, 
necnon  ligamenta  iis  adnexa,  inflammationera 

lentam,  sui  similem  et  inde  exulcerationem  mali 
moris,  sive  cariem,  subeunt.  Hinc  vertebris  in- 
vicera  dissociatis,  medulla  spinalis  et  nervi  ea 
exorti,  jam  ineiintes,  opprimuntur ;  et  exinde 
quidam  artuum  paralysi  solvuntur :  quae  diu  tra- 
here,  hominemque  miserrimum  reddere  potest. 
Malis  autem  ingravescentibus,  actiones  partium 
interiorum  vitae  necessariae  perturbantur  et  lan- 
guescunt :  homoque  tot  miseriis  confectus  absii- 
mitui-. 

Hie  morbus,  etsi  nuUi  aetati  iieutrive  sexuum 
parcit,  infantes  tamen  vel  impuberes  potissimum 
-aggreditur :  perraro  adultos  et  senes ;  nisi  pro- 
fecto  impetus  alienus  spinam  dorsi  fortuito  viola- 
verit.  Usus  medicos  jamdudum  edocuit,  eundem 
pertinacissimum  summis  artis  ApoUinaris  praesi- 
(liis  et  auxiliis  obniti :  imo  vero,  quamvis  aliqua 
ex  parte  remediis  cedat,  superesse  tamen  eorpu« 
informe,  valetudinem  conquassatam,  atque  vemis- 
tatem  penitus  deletam. 

Siquidem  Morbus  Spifialis  artus  inferiores 
resolvere,  id  est,  paralysin  inferre,  consuevit  ; 

plures  medici  baud  raro  hallucinati  sunt,  banc 
nimirum  unicam  urgere  opinati ;  ejusque  causae 
ignari,  aut  immemores.  Scire  autem  licet,  artus 
solutos,  morbo  spinali  vexaiite,  longe  abter  se  ba- 
bere,  atque  pa?^alysi  aUunde  nata  affectos.  Hac 
enim  musculi  implicati  molles  esse  solent,  flac- 
cidi,  rigoris,  vel  qualem  fert  natura,  peuitus  ex- 
pertes,  situs  mutandi  prorsus  impotentes.  Quod 
si  Morbus  Spinalis  artus  resolvit,  musculi  rigent, 
etsi  marceant ;  artusque  modo  decussatim  se  ba- 
bent,  modo  porrecti  extenduntur,  baud  facile 
invicem  dimovendL 

Morbo  jam  ineunte,  et  puero  aegrotante,  qui 
ad  id  setatis  jam  pervenerit,  ut  rite  prius  ambu- 
lare  potuerit,  prima  fere  omnium  nota  est  crurum 
motus  difficilis,  lentus  et  inhabilis :  paulo  postea, 
hsec  omnino  moveri  posse  desinunt :  id  quod  ma- 
lum subesse  luculenter  insignit. 

Multo  frequentius,  signa  hujuscemodi  banc 
valetudinem  denuntiant.  Aliquanto  ante  ejus 
a.ccessionem,  in  fans  animo  et  corpore  languere 
■coepit,  ad  motum  tardus  hebescit,  et  inter  ambu- 

landum  perssepe  titubat,  citra  caiisam  evidentem. 
Quod  si  currere,  aut  subito  se  movere  nititur,  cru- 
ribus  ex  improviso  se  invicem  decussantibus,  ex- 
teinplo  labitur.  Si  vero,  nemine  falciente,  corpus 
erectum  habeat,  genua  tremunt ;  nec  criu-a  et 
pedes,  quo  velit,  gressu  valido  dirigere  valet, 
Non  multo  postea,  seger  dolorem  femomm  que- 
ritur,  praesertim  lecto  jam  affixus ;  simulque  mo- 
lestiae  sensus  ad  Cardiam  relatus  torquet.  Si 
quando  sedili  utitur,  protinus  et  sua  sponte,  crura 
oblique  posita  literam  X  repraesentant,  necnoii 
retrahuntur.  Brevi  postea,  aeger  ambulandi  fit 
impotens. 

Siquis  adultus  hoc  morbo  asgrotat,  initio  debi- 
litatem  spinas  dorsi  insignem,  et  dolorem  ejusdem 
hebetem,  conqueritur :  vires  artuum  simul  eo  di- 
labuntiir,  ut  vel  paululum  ambulare  aut  moveri 
eum  pigeat  atque  taedeat.  Deinde,  femora  fri- 
gere  et  torpere  ineipiunt ;  nec  multo  postea,  artus 
subinde,  animi  injussu,  convelluntur ;  praesertim 
noctu.  Tandem  ambulare,  minamque  et  stercus, 
mente  imperante,  retinere  aut  emittere,  vix  aut 
ne  vix  quidem  potest. 

Quod  ad  notas  mali  sedis  proprias,  processus 
^inalis  vertebrae  vitiosae  multum  prominet;  id 
est,  reliquis  supereminet ;  vel  multi  prominent,  si 
pliu:es  vertebrarum  hoe  morbo  vitiantur  :  manu- 
que  premente,  dolent.  Ssepenumero,  aegro  supino 
cubare  non  licet.  Malo  ingravescente,  spina  ali- 
cubi  fit  incurva ;  vertebrae  nempe  afFectae  retror- 
sum  dimoventur.  Quanto  plures  vertebrarum 
male  se  habeant,  tanto  ampliorem  arcum  reprae- 
sentant.  Si  unica  laborat,  anfractus  fit  exiguus ; 
at  homo  magis  periclitatur  et  citius  absumitur ; 
siquidem  medulla  spinalis  vehementius  compriw 
mitur. 

Si  hoc  malum  vertebris  cervicis  contingit,  in- 
felix  pulvinar  capiti  subjicere  cogitur.  Si  verte- 
bris dorsi  (quod  ssepius  accidit)  valetudo  multo 
gravius  perturbatur,  et  actiones  viscerum  magis 
patiuntui-:  vexant  enim  cibi  fastidium,  tussis 
sputi  expers,  spirandi  difficultas  et  febris  hecticce 
quaedam  indicia  leviora  :  arteriae  inter  hsec  hand 
parum  concitantur.  Haec  signa  cito  accedunt; 
malusque  corporis  habitus,  vultu  collapso  et  Imido 
dare  prajdicatur.    Quibusdam  aegrotantium  ven- 

triculus  perquam  irritabilis  cibos  et  potum  jam 
sumpta  respuit :  noctuque  crebro  vigilia  torquet ; 
vel  quies  somniis  diris  intercluditiir. 


DE  CAUSIS. 

Siquidem  medulla  spinalis,  pars  generis  ner- 
vosi  utilissima,  fons  nempe  nervorum,  qui  artus 
omnes  aliasque  partes  multas  adeunt,  arctoque 
nexu  cum  nervis  sympatheiicis  sociata,  vertebris, 
solo  tutamine,  includitur:  non  admirandum  est^ 
hasce  non  citra  pemiciem  summam  emolliri  et 
luxari  posse. 

Morbus  luetuosus,  quem  prosequor,  si  infanti 
accidit^  raro  antea  patescit,  et  observatur,  quam 
valde  spinam  arcuaverit :  et  mala  prius  ad  vires 
languentes,  unicam  veluti  causam,  referri  solent. 
Si  adultus  in  hoc  malum  incidit^  rheumatismo. 

inter  principia,  torqueri  videtur :  at  artus  tandem 
resoluti  mali  veram  naturam  testantur. 

Simul  atque  spina  incur va  jam  vertebras  vitio- 
sas  ostenderit,  impetus  alienus  fere  intulisse  ex- 
istimatur :  lapsus  nimirum  ex  alto  infanti ;  adulto 
autem  ictus,  aut  musculorum  nisus  vehementior, 
veluti  ambulatio,  equitatio,  cursus,  saltus  et  quae 
sunt  istiusmodi.  Hand  sane  dubitandum  est, 
quin  bae  causae  aliquando  morbum  propositum 
cieverint :  sed  longe  frequentius  causa  latet,  vel 
abdita  corpori  inhaeret. 

Vertebrae  antea  vitiari  incipiunt,  quam  spina 
arcuatur ;  habitusque  corporis  mains,  id  est,  stru- 
ma inquinatus,  id  vitium  molitur.  Hoc  vero 
potissimum  de  infantibus  prsedicare  licet:  qui 
fere  nuUo  ictu,  lapsu  aut  alia  causa  evidente, 
prsegresso,  in  morbum  spinalem  incidere  obser- 
vantur.  Quod  ad  adultos  attinet,  istse  causae 
exterae  aliquanto  magis  et  saspius  valent:  imo 
vero,  interdum  unicae  hoc  malum  vel  strumce  in- 
tegris  intulere :  quamvis  fateri  oporteat,  raro  eas, 

nisi  struma  imbiitis,  ideoque  natura  proclivioii- 
bus  adhibeantur,  tarn  gravem  efFectum  parire. 

Fieri  sane  potest,  lit  ictu  vehementi,  lapsu 
aliove  casu  ejusmodi,  vertebrae  violentur,  et  me- 
dulla spinali  inde  pressa,  artus  paralysi  solvan- 
tur,  citra  spinam  dorsi  tortam  et  anfractuosam. 
Quod  si  spina  non  distorqueatur,  longe  sapius, 
ligamenta,  non  ipsse  vertebrae,  laeduntur ;  scilicet, 
inflammata,  eoque  praeter  naturam  crassescentia 
medullam  spinalem  opprimunt;  exulceratione, 
et  carie  baud  secuturis.  Quinetiam,  aliquando 
impulsus  alienus  efiicit  ut  membranae  chordce 
spinali  circumjectae,  inflammatse,  laticem  aut 
Jibrinam  intus  secernant:  conjicio  sane  ictum 
persaepe  hac  ratione  comprimere.  Hie  quoque 
paralysin,  spina  non  incurva,  superventuram, 
certeve  supervenire  posse,  in  aprico  est; 

Praeter  haec,  inflamniatio  vertebrarum  et  liga- 
mentorum  interdum  spina  icta  nascitur;  quam 
sequitur  natura  ossea  secreta,  chordairtc{xie  spina^ 
lem  pressura.  Alias  porro,  ista  inflammatio  in 
vertebras  cariosas  abit;  unde  processus  spinales 

retro  feruutur,  spinaque  ipsa  arcum  simulat :  iino' 
vero,  qiiibusdam  asgris  struma  maxime  implicatis,. 
abcessus  psoaniis  accessit.  Resolutio  artuum 
levior  aut  gravior  haec  omnia  mala  comitatur. 
Nosse  tamen  juvat,  plerisque  aegrotantium  hunc 
morbum  male  habitu  corporis  potissimiim  imiiti^ 

Uti  paitcis  igitur  absolvam,  scrophula  morbi 
spinalis  causa  esse  prsecipua  videtur.  Hoc  docent 
non  solum  quae  jam  retuli ;  verum  etiam  notae 
strumosce  cum  ea  crebro  sociatae;  veluti,  glaudes 
mesentericce  tumefactae,  pectora  arcta,  venter  tu- 
midus,  alaa  nasi  et  labium  superius  amplificata ; 
quinetiam,  pelvis  angustior,  aliaque  notissima, 
eodem  spectantia. 

Scrophulce  contingunt  actiones  partium  inte- 
riorum  debiles  et  hebetes;  praesertim,  cordis, 
arteriarum,  venarum  et  vasorum  absorbentium. 
Hinc  glandes  conglobatce  cuti  subjectae,  inflam- 
matione  strumosa  vexatae,  saepe  purpurascunt : 
eo  quod  motus  sanguinis  ibidem  lentior  facit  ut 
venae  turgeant.  Quomodo  scrophula  vertebras 
aliaque  ossa  emolliat,  minus  constat :  fortasse,. 


DE  SPINA  DORSI  VITIOSA.  VL 

•vasis  absorbentibus  resolvendis;  ita  ut  super- 
phosphas  calcis,  quod  arteriae  nutrices  initio  se- 
ceraunt,  non  rite  in  phosphas  calcis  vertatur. 

Hand  sane  ignore  raultos  auctores  existimare 
phosphas  calcis  defieiens  ossa  rachiticis  emollire. 
Cum  vero  accepimus  pericula  nuper  instituta 
superphosphas  calcis  iisdem  crebro  inesse  com- 
probasse;  satisque  constat,  omnia  ossa  ex  super- 
phosphate calcis  ab  arteriis  nutricibus  secreto 
initio  fieri,  vasis  lymph  aticis  deinde  partem  acidi 
■supervacaneam  resorpturis ;    quum  porro  notse 
omnes  strumse  et  rachitidis  haec  vasa  insigniter 
languescere  testantur;  longe  veri  est  similius  aci- 
■dum  phosphoricum  ossibus  rachiticoTnim  super- 

fluere,  ob  vasa  nempe  lymphatica  torpentia,  quam 
phosphas  calcis  deesse.  Eoque  potius  inducor 
•qui  ita  sentiam,  quod  phosphas  calcis  deficere 

non  posse  videtur,  citra  vasorum  absorbentium 

actionem  incitatam  et  abnormem. 

Demum  vertebrae,  et  ligamenta  iis  adnexa, 
emollita  officio  gravi  exequendo  inhabilia  fiunt; 
et  exinde  medulla  spinalis,  tot  nervorum  eximi- 

omm  fons,  premi  coepit.  Hue  accedit,  vertebras 
moUes,  ouere  incumbente,  quod  sustinere  neque- 
unt,  irritatas  inflammari  et  exulcerari. 

Aliquando  sane  mollities  cum  struma  sociata 
ossibus  omnibus  contingit,  eitra  inflammationem 
et  exulcerationeni.  Hie  quoque  spina  dorsi  arcu- 
atur  vel  torquetur:  ita  tamen  ut  torsio  neque 
eodem  modo  accedat,  nee  eandem  sibi  prseferat 
sedem,  nec  eosdem  effectus  pariat.  Cujus  rei 
exemplo  sit  rachitis ;  nimirum  ossa  omnia  infan- 
tibus  strumosis  emollita:  hoc  enim  malo  labo- 
rantibus  spina  fit  incurva,  baud  secus  atque  ver- 
tebrarum  carie  afFectis,  At  vero  his,  uti  jam 
proposui,  vertebrae  retrorsus  dimotae  arcum  reprae- 
sentant,  ideoque  processus  spinosi  plus  aequo  pro- 
minent :  rachiticis  contra  vertebrae  ad  alter- 
utrum  laterum,  nempe,  dextrorsum  aut  sinistror- 
sum,  inclinantm-.  Vertebrae  eo  usque  emoUiun- 
tur,  ut  musculi  cum  iis  commissi  easdem  sede 
propria  divellant:  multoque  saepius,  dextrorsum 
distrahuntur,  quod  musculi  dextri  lateris  saepius 
et  validius  quam  musculi  alterius  lateris,  ni- 
tun  tur. 

Spina  infantibtis  rachiticis  distorta  non 
efficit  ut  medulla  spinalis  opprimatur.  Quamvis 
enim  canalis  flectitur,  hand  tamen  illico  coarcta- 
tur;  siquidem  neque  ligamenta  crassescunt,  nec 
vertebrae  prorsiis  invicem  dissociantur.  Hinc 
paralysis  raro  rachitide  afFectos  aggreditur. 

QuinetiaTn,  spina  rachiticis  fiex'd  non  eandem 
acdpit  aiit  desiderat  curandi  rationem,  quam 
morbus  luctuosissimus,  de  quo  agimus. 


DE  CURATIONE. 

Hucusque  absoluta  re  proposita,  proximum  est 
ut  inquiramus,  quibus  medicinae  auxiliis  aegro 
infelici,  hoc  malo  cruciato,  succurri  possit.  Per- 
magni  interest  medicorum  probe  intelligere,  hoc 
exitiabile  valetudinis  adversae  genus,  medicina 
tempestive  et  acriter  inter  initia  obnitente,  ita 
arceri  et  debellari  posse,  ut  ne  quidem  spina  dis- 

torqueatur.  At  vero  lugendum  est,  notas  liujus 
morbi  jam  ineuntis  (non  enim  nisi  principio  ipso 
ei  obstandum  est)  tantuli  haberi  solitas  esse,  ut 
pene  medicum  lateant ;  vel  certe  nihili  fiant,  vel 
denique  aliorsum  referantur.  Neque  vero  spes 
penitus  vel  miseris  gravissime  vexatis  abjicienda : 
ratio  enim  curandi,  quam  prolaturus  sura,  eormn 
aerumnas  baud  parum  lenire  valet ;  imo  vero  in- 
terdum  salutem  reducere  poterit,  spina  dorsi  quam 
minime  arcuata  et  flexa. 

Quoties  infantes  asgrotaut,  hie  morbus  non 
prius  mediei  studium  sibi  adsciscere  consuevit, 
quam  dorsi  spinam  plane  et  multum  arcuaverit. 
Adulti  eodem  tentati  non  raro  aliunde  male  se 
habere  a  medico  existimantur.  Quod  si  morbi 
jam  incipientis  natura  patescat,  perssepe  tamen 
aeger  acerbae  curationi,  quam  sequi  oportet,  se 
committere  non  vult;  ideoque  ea  remedia  tem- 
pestiva,  quibus  ministratis,  veluti  unico  praesidio, 
exitiosum  eventum  prsecavere  licet,  omnino  prae- 
termittuntur.  Deinde,  spina  anfractuosa  malo- 
lum  ortum  et  naturam  luciUenter  testatur :  nunc 


DE  SPINA  DORSI  VITIOSA.  15 


autem  ars  medica  longe  saepius,  eheu !  serotina  et 
inutilis  est. 

Quum  igitur  permnlti  interest,  ut  morbo  jam 
nato,  vel  ineunti  occurratur ;  neque  medicina  sera 
aliquid  poUicetur  opis :  inquirere  potissimum 
oportet,  qua  ratione  jam  inceptus  et  latitans,  id 
est,  spina  nondum  torta,  detegatuf . 

Medicum  oportet  manu  imposita  spinam  dili- 
genter  perscrutari.  Quo  melius  ad  id  valeat,  in- 
telligere  decebit  processus  spinosos  vertebrarum 
cervicis  et  lumborum  retrorsus  praeter  natiiram 
ferri;  eosdem  vero  vertebrarum  dorsi  proprios 
oblique  deorsum  spectare :  quinetiam,  processum 
spinosum  imae  vertebrarum  cervicis  eaeteris  esse 
aliquanto  longiorem. 

Neque  nihili  refert  cognoscere,  quae  vertebrae 
laborent,  quagve  pars  chordce  spinalis  potissi- 
mum opprimatur.  Prout  enim  haec  aut  ilia  pars 
violetur,  ideoque  hi  aut  illi  nervi  jam  ineuntes 
laedantur,  aetiones  interiores  hebetatae  vel  tur- 
batae  multum  variabunt.     Si  malum  vertebris 

cervicis  contiiigit,  sequitur  ut  caput  jEgre  move- 
atur,  nec  pulmo,  cor,  et  musciili  spiritui  accipi- 
endo  et  emittendo  dicati,  officiis  propriis  rite  fun- 
gantiir:  siquidem  nervi  accessorii  et  phrenici 
cermcalihus  nascantur,  gangliaque  sympathetici 
nervi  propria,  quae  ad  cervicem  attinent,  cordi  et 
pulmoni  nervos  largiuntur.  Quod  si  vertebrae 
dorsi  vitiosse  efficiunt  ut  fontes  nervorum  dorsa- 
lium  premantur,  actio  ciborum  concoctrix  labitur, 
alvus  torpet ;  et  musculi  ventris  solvuntui' :  potis- 
simum  vero  omnia  viscerum  abdominis  munera 
perturbari  solent;  nervus  enim  splaiichnicus 
male  se  habeat,  necesse  est,  quippe  quem  ramidi 
gangliis  dorsalibus  nervi  sympathetici  exorti 
conficiunt.  Si  demum  vertebras  lumborum  af- 
fectae  efficiunt,  ut  pars  inferior  chordce  spinalis 
multum  gravetur,  integerrimis  respiratione  et 
ventriculi  actione,  intestinum  7'ectum  et  vesica 
urinae  officiis  exequendis  inhabilia  fiant,  necesse 
est. 

Quamvis  autem  mali  sedes  longe  saspius  ep 
usque  patet,  ut  clare  cognoscatur,  cervicisne,  an 
dorsi,  an  lumborum  vertebrae, .  yitientur  ;  inter- 

diun  tamen,  ciiiiiam  ipsissimse  earum  malum 
contingat,  qiiive  ex  nervis  spinalibus,  jam  orti, 
potissimiim  comprimantur,  dictu  perdifficile  est, 
Hie  vero,  duee  iiotae  aliquid  lucis  afFermit :  nimi-. 
rum,  vertebra  vitiosa  plus  jequo  sentiens,  ueque 
digiti  vel  leviter  prementis,  nec  admoti  calpris  fit 
patiens, 

Spinam  dorsi  vitiosam,  a  capite  ad  os  sacrum. 
usque,  mauu  caute  imposita,  processibus  spinosu 
singularum  vertebrarum  pressis,  sedulo  perscru- 
tari  oportet,  Siquis  eorum  processuum  praster 
naturam  eminet,  digitoque  contrectante,  dolet, 
istam  vertebram  laborare  judicandum.  Scire  ta-? 
men  licet,  ossa  tantulo  sensu  pr^edita  esse,  ut 
eitra  dolorem  premente  manu  oriundum,  aliquan-r 
turn  inflammari  possint,  Siquando  igitur  verte-r 
bra  crebro  et  graviter  oppressa  non  doloj-em  mo-r 
vet,  mali  tamen  sedes,  admoto  calore,  saepe  pate, 
bit :  cujus  incitamenti,  scilicet,  admodum  impa- 
tiens  est.  Spougia  aqua  fervida  madefacta  leviter 
spinse  adhibita  a  summa  cervice  ad  lumbos  imos 
usque,  vertebram  alFectam  dolere  faciet ;  quam 
impune  tamen  digitus  oppresserat. 

G 


18  DISPUTATI0.  MEmCA. 


Aliis  alii  medici  remediis  usi  sunt,  valeiitibu.s 
pauci.  Ex  omnibus  vero,  quae  medici  excogita- 
runt,  haecce  tria  easteris  praepollent;  nempe,  cutis 
proxime  partem  affectam  arte  exulcerata;  corpus 
continenter  supinum  et  quiescens  ;  necnon  spina 
dorsi  instrumentis  idoneis  fiilta.. 

Primum  ex  his,  id  est,  ulcus  exurentibus  exci- 
tatum,  medicus  ille  eximius,  Fottius,  qui  in- 
signi  acie  morbum  propositum,  antea  pene  igno- 
tum,  descripsit,  summa  laude  prosequitur :  hujus 
enim  solius  ope  remedii  se  eum  penitus  sustulisse 
eontendit:  ulcus  nimirum  arte  genitum  cariem 
arcere;  et  deinde  vertebras  (jam  deleta  cartila- 
gine  ista  vi  resiliendi  praedita  inter  eas  posita) 
quam  arctissime  invieem  consociari ;  baud  secus 
atque  artuum  ossa  aliquando  per  anchylosin  inter 
se  committuntur.    Perperam  vero  hie  medicus 
prseclarus  salutem  reducem  illi  remedio  soH  tri- 
buit :  non  enim  dubitandum  est,  corpus  supinum 
et  quiescens  multum  ad  aegros  ita  curatos  expedi- 
endos  operas  contulisse. 

Plures  medial  artis  macbaoniae  peritissimi,  hoc 

malo  plexos  cubare  supinos,  nec  omnino  moveri 
jiisserunt ;  imo  vero  id  servatum  casteris  remediis 
longe  praeposueiTint.  Bayntonus  exemplis  edi- 
tis  hoc  optime  illustravit :  natura  ipsa  equidem 
quietem  malo  proposito  contortis  plane  suggerit; 
aegri  enim  semper  lubentes  decumbere  solent ;  at 
quaesitissima  molestia  protinus  cruciantiir,  si 
quando  erigantur  aut  exagitentur,  Neque  vei-o 
Bayntono  assentior,  solummodo  quiescendum 
et  cubandum  esse,  uec  aliis  utendiim  auxiliis  pro- 
fesso :  aliquando  enim  venas  partis  ope  hirudi- 
num  aut  cucurbitularum  cruentarum  vaciiefacere, 
et  alia  istiusmodi  experiri,  alvum  scilicet  piu'gare, 
oportet ;  quamvis  hie  medicus  meciim  per  literas 
missas  communicavit,  usu  se  didicisse,  ulcus  ex- 
urentibus  excitatum  nunquam  non  graviter  nocu- 
isse.;  mala  nempe  exacerbasse,  -spinamque  dor^ 
informem  reddidisse. 

Haud  sane  cntem  exiilcerandam  esse  ope  ex- 
urentium  contendo,  nisi  mala  jam  diu  perstite- 
rint,  et  altius  corpori  radices  infixerint,  et  spinam 
multum  distorserint :  nullus  antem  dubito,  quin 
semper  vasa  partis  vitiosae  -exinanire  juvet :  id 

quod  hiriulines  aut  eviplastrum  meloes  vesicatorii 
imposita  satis  exequi  posse  consuerunt.  Uti 
paucis  igitur  absolvam,  satins  et  utilitis  est  quie- 
tem  remediis  exinanieiitibus  adjicere,  quam  alter- 
utri  horum  auxiliorum  imico  insistere* 

PoTTiuSj,  Bayntonus,  aliiqiie  clari  nominiSj 
instruinenta  spinas  dorsi  admovenda  esse  negant. 
Non  profecto  iis  solis  innitendum ;  quae  tamen 
prorsus  inepta  et  inutilia  judicare  nequeo ;  modo 
rite,  tempestivej  nee  prsetermissis  aliis  auxiliis, 
adhibeantur. 

Hand  raro  machinam  istam,  quam  vernacule 
"  spinal  stays"  nominamus,  ttiultum  profecisse 
novi :  quae  scilicet  valida  et  densa  sic  dorsi  spinae 
accommodatur,  ut  eandem,  inter  cubandum,  con-, 
firmet>  motusque  trunci  laesuros  prohibeat:  nec 
alia  ratione  spinae  dorsi  succurrit,  atque  lamellae 
ligneae  cuivis  membro  aptatae  ossi  fracto  opitu- 
lantur. 

Cum  tandem  didicerimUs  aut  vertebras  jam 
€sse  cariosas,  aut  inflammationem  hue  spectfuitem 


m  SPINA  DOUSI  VlTIOSA.  21 


siibesse ;  curandi  ratio  hisce  perspectis  satis  pate- 
Lit.  Quantum  ipse,  multis  segris  visis,  comperire 
potui,  opus  est  partem  aflPectam  remediis  antea 
relatis  deplere ;  segrum  supinum  et  quietum  con- 
servare ;  simulque  machinis  idoneis  eo  usque  in- 
niti,  ut  spina  dorsi  fulciatur,  motibusque  perni- 
ciosis  obviam  eatur.  Hancce  demum  curationem 
triplicem  sequendam  esse  opinor,'sive  morbus  non 
nisi  nuper  invaserit,  sive  jam  penitus  invetera- 
verit. 

Sedes  mali  jam  cognita  statim  per  hirudin es 
vel  cucurbitulas  cruentas  vacuefieri  debet ;  eoque 
plus  vel  minus,  prout  ratio  setatis  et  virium  indi- 
cet ;  maximeque,  prout  dolor  inflamma-tionem  le- 
vem  aut  gravem  testetur.  Si,  morbo  jam  in- 
eunte,  pars  insigniter  doleat,  manus  opprimentis 
impatiens;  opus  erit  bis  terve  venas  prius  de- 
plere, quam  cutis  emplastro  7neloes-  vesicatorii 
exulceretur:  homini  simul  supino  decumben- 
dum. 


Ubi  vena;  jam  rite  depletae  dolorem  et  inilam- 
mationem  sedaverint ;   vel  si  inflammatio  ali* 

quanto  lentior  urget;  exulceraiitibus  iitendum 
erit ;  nempe,  prius,  emplastro  mehes  vesicatorii, 
deinde  unguento  Juniperi  sabince,  aliove  istius- 
modi,  subinde  admoto ;  quo  minus  4ilcus  factum 
sanescat.  Efficiendum  est,  ut  plus  minusve  puris 
effluat,  prout  suggerant  et  doceant  aetas  et  vires ; 
prout  quoque  morbus  inoumbat  acerbior  uut  mi- 
tior,  vetustior  aut  recentior. 

Summa  ope  cavendum  erit,  ne  emplastrum 
meloes  vesicatorii  processum  spinosum  vertebras 
afFectae  obtegat.  Duo  igitur  emplastra  imponi 
debent,  unum  scilicet  utrinque,  quam  proxime 
dorsi  spinam  ;  ita  ut  aegro  supino  jacere  citra  mo- 
lestiam  liceat.  Utrumque  eorum  sesquipollicem, 
aut  duos  pollices  latum  esse  oportet :  longitudiue 
simul  tanta,  ut  omnes  vertebras  vitiosas  amplec- 
tantur ;  paulove  ulterius  sursum  ei  deorsum  per- 
tineant.  Plerasque  hebdomadas  ulcus  ibi  ser- 
vandum,  summa  cute  unguento  meloes  vesica- 
torii sMi  juniperi  sabince  illita.  Nisi  morbus 
inveteraverit,  satis  erit,  tres  quatuorve  hebdo- 
madas, puris  fluxum  moliri :  quod  si  diu  jam 
traxerit,  et  spinam  dorsi  valde  distorserit,  idcus 

miilto  diutius,  nempe  duos  vel  tres  menses,  ser- 
vari  decebit.  Nec  nisi  exempla  hnjusmodi,.  me 
judice,  ulcus  ope  exurentium  cieri  et  promoveri 
postulant.  Hirudines  et  emplastrum  meloes  ve- 
sicatorii,  citra  medicamina  exurentia,  optime 
convenient,  si  hie  morbus  levior  incumbat :  cica- 
trices enim  foedae  exurentia  sequuntur.  Quae  ta- 
men  minoris  liabendae  sunt,  si  morbus  jam  diuti;- 
nus  et  gravis  spinam  jam  arcuaverit :  exurentia 
hie  utenda  existimo ;  quippe  quae  facilius  ulcus 
progignunt,  et  majorem  puris  copiam  eliciunt, 
quam  castera  exulcerando  idonea. 

Si  aeger  prorsus  requiescit  et  supinus  jacet, 
perraro  opus  est  amplius  semel  venas  partis  ex- 
inanire,-  et  emplastrum  meloes  vesicatorii  admo- 
vere.-  Quod  si,  hisce  remediis  jam  ministratis,  et 
cute  post  exulcerationem  arte  excitatam  jam 
sanescente,  vertebra  tacta  aut  pressa  aliquantum 
dolet,  iisdem  iterum  erit  utendum  ;  eoque  magis- 
aut  minus  id  fieri  oportet,  pro  signorum  ratione.. 


Semper  autem,  quamvis  haec  remedia  sedula 
adhibeantur,  quies  et  corpus  supinum  plurimum 

opitulantur  :  quibus  sane  prastermissis,  salus  reci- 
diva  nequaquam  expectanda.  Inflammatio  ex- 
inde  multum  sedatur,  et,  quod  prsesertim  notatu 
dignum  est,  spina  dorsi  recta  et  anfractuum  ex- 
pers  conservatur. 

Peraiagni  interest,  iit  continenter,  noctu  et 
interdiu,  aeger  supinus  deeumbat ;  imo  vero,  ali- 
qiianto  post  inflammationis  notas  sublatas,  Lec- 
tus  debet  esse  paulo  fimiior,  durior,  nec  facile 
dorso  cessurus ;  culcita  simul  opus  est  lasvi  et 
jEquali.  Mgro  nunquam  assurgendum  erit :  quod 
si  lecto  subducatur  aliquamdiu,  quo  stragula  et 
toralia  moveantur,  aut  rite  ordinentur,  summa  ope 
curandum  erit,  ut  assidue  truncus  se  supinum 
habeat.  Quidam  citius,  alii  serius,  huic  cura- 
tioni  subjecti,  revalescere  consuerunt ;  pro  ratione 
setatis,  virium  et  morbi.  Vel  levissime  hoc  male 
tentatis  cubandum  erit  saltern  per  quinque  vel 
sex  hebdomadas,  post  vertebrarum  inflammatio- 
nem  finitam.  Quod  si  processus  spinosi  eminen- 
tes  vertebras  admodum  vitiosas  arguunt,  homi- 
nem  quiescere  et  jacere  oportebit,  per  duos  vel 
tres  menses,  post  quam  omnia  signa  molesta  eva- 

nuerint.  Ne'miilta,  nemiiii  jEgrotantiuni  iion  de- 
cumbendum  erit  multo  post  sanitatem  reduceiii, 
et  valetudinem  corporis  refocillatam. 

Machina  spinas  fii-mandae  accommodata,  quaiii 
supra  retuli,  continenter  dorso  admoveri  debet ; 
nec  protinus  exuenda  est,  etiamsi  homo  jam  red- 
integratus  ambulare  posse  coeperit :  hand  paruin 
enim  huic  malo  recidivo  obstabit. 

Neque  medici  erit  corporis  valetudinem  prae- 
temittere.  Quaecunque  signa  molestiam  aegro 
facessant,  idoneis  medicinae  auxiliis  compescenda, 
erunt.  ,  luflammatione  jam  subacta,  vires  refocil- 
lare  opus  erit  victu  lautiori,  opimo,  vino  concesso, 
et  medicamentis  roborando  habilibus.  Ex  liis 
autem  praesertim  usm-panda  erunt  prajparata  ex 
cortice  cinchon^je  officinalis,  vel  ex  radice  gen- 
fiance  lufece,  vel  colovihce :  quoque  tinctura  mu- 
riatis  Jerri,  aut  carhonas  ferri ;  acidwno^xe  sul- 
phuricum  aromaticum.  Hoc  sane  ventriculo 
jucundissimum  est:  eundem  infirmum  roborat, 
liominique  ciborum  desiderium  conciliat.  Navi- 
gare,  vel  loca  maritima  adire,  non  parum  juvabit : 

homo  quotidie  ibi  mari  se  immergere  debebit^ 
modo  vires  sinant,  et  spina  dorsi  jam  integrita- 
tem  receperit. 

Si  vero  rachitis  spinam  dextrorsum  aut  sini- 
gtrorsum  inclinaverit,  aliter  medendum  erit.  Si- 
quidem  inflammatio  non  adest,  venas  vacuefar 
cere,  et  summam  cutem  exulcerare,  alienum  erit. 
Oportebit  iis  musculis  obniti,  quorum  actio  ver- 
tebras molles  sede  propria  dimovisse  videtur,  effi- 
ciendo  ut  musculi  alterius  lateris  ad  rite  agen- 
dum impellantur ;  jegrum  tres  aut  quatuor  horas 
quotidie  supinum  habere,  quo  citra  rnolestiam 
corpus  formam  idoneam  induat ;  viribusque  suc- 
currere  et  strumam  debelkre  medicamentis  et 
victu  viribus  refocillandis  accommodatis.  Ma- 
china  spinalis  his  quoque  aegris  auxihabitur :  at 
potissimum  innitendum  quiete,  trunco  supino, 
atque  remediis  valetudinem  confirmaturis. 

Hie  non  ahenum  judico  ahquanto  fusius  de 
mchitidis  idonea  curatione  disputare.  Quum 
ossa  moUia  quara  facilhme  flectuntur,  et  figuram, 
quam  acceperint,  annis  increscentibus  durata,  con- 

servant,  sumini  interest  torsionem  pracavere. 
Hunc  in  finem  sedili  utendum  dorso  et  brachiis 
sustinendis  apto.  Potissimum  cavere  oportebit, 
ne  pectus  angustetur :  quod  nempe  coarctatum 
adultis  iisdem  pulmonis  mala  intulit,  quos  tenel- 
los  rachitis  plexuerat. 

Acor  ventriculi  aliaeque  cibi  male  concocti  nor 
tae  semper  rachiticos  infestant :  valdeque  suspieor 
eura  ventricvdi  habitum  cum  ossium  mollitie  intir 
ma  necessitudine  consociari.  Quo  perspecto, 
aquam  calcis  utilissimam  fore  opinor;  quippe 
quae  non  solummodo,  acore  delendo,  ventriculuni 
juvabit ;  veriun  etian\  aliqvid  operae  ad  ossa  red- 
integranda  conferet. 

Victus  e  carnibus  esse  debet ;  evitatis  frugibus, 
quae  facile  coacescant.  Siquidem  alvus  non  raro 
pigra  est,  solvenda  erit  ope  aloes,  suhmuriatis 
hydrargyri,  maximeque  magftesice  atque  ejus- 
dem  carhonatis.  Frigidarium  interdum  admo- 
dum  prodest.  Omnia  porro,  quae  seeernenda  et 
excemenda  rite  secerni  et  excerni  faciti,nt,  optime 
m(:kitidem  aliosque  morbos  struma  oriuiulos  de- 

bellant :  qiialia  sunt  vestitus  ex  pauno  laneo,  coe- 
lum  purmn,  siccum  et  tepidum ;  exercitatio  quoti- 
diana,  citra  sudorem  et  fatigationem.  Denique, 
permulta  eorum,  quae  Tonica  appellantur  apud 
medicos  ministrari  solent :  hujusmodi  sunt,  prae- 
parata  ex  cortice  cinchonas  officinalis,  liquor  mu- 
riatis  calcis,  liquor  muriatis  haritoe,  et  ex  ferro 
praeparata.  Ex  his  fides  maxime,  ni  fallor,  prae- 
paratis  ex  ferro  debetur ;  quae  ventriculum  haud 
parum  firmant,  neque  simul  praegravare  eonsue- 
runt. 


riNis. 


